als_Latn dik_Latn sag_Latn
Kryesia e BDI-së edhe sot do të vazhdojë bisedimet, ku pritet të vendoset nëse do të ndahet përfundimisht nga VMRO¬-DPMNE-¬ja apo sërish do të bëjnë koalicion me Nikolla Gruevskin.
Afati për formimin e qeverisë nga i mandatuari Nikolla Gruevski përfundon të dielën në mesnatë.
Zgjedhjet e 11 dhjetorit që synonin dhënien fund krizës politike dy vjeçare, nuk duket se e arritën qëllimin.
Takimi i Ahmetit me nënkryetarët e partisë dhe zyrtarë të tjerë të lartë të shtunën deri vonë në mbrëmje nuk rezultoi me një vendim.
Ahmeti u tha gazetarëve se “po analizohen të gjitha opsionet për një vendim sa më të mirë për shqiptarët dhe të të gjithë të tjerët në Maqedoni”.
Pesë opsionet e BDI-së janë: koalicioni me VMRO-në, koalicioni me LSDM-në, një qeveri teknike, qëndrimi në opozitë dhe zgjedhje të reja. Takimi do të vazhdojë të dielën.
LSDM ka shkaktuar pakënaqësi tek partia shqiptare për shkak se i shkëputi jo vetëm asaj dhjetëra mijë vota shqiptarësh në zgjedhjet e 11 dhjetorit.
Ndërkohë, në opinionin publik është krijuar përshtypja se një pjesë e partisë e kundërshtojnë koalicionin qeveritar me VMRO-në, për dallim nga Ali Ahmeti dhe disa bashkëpunëtorë të tij të ngushtë të cilët duan ta vazhdojnë qeverisjen me këtë parti djathtiste maqedonase./ tvklan.al
als_Latn als_Latn als_Latn als_Latn als_Latn als_Latn als_Latn als_Latn